art. hypertenzia
Lekár mi naordinoval Teniosmin, Agen a Arterin.
Diagnostika bola na základe nameraných  vyšších hodnôť u lekára, Sono, EKG mám podľa lekárky v norme. V domácom prostredí dopoludnia mávam hodnoty v rozpätí 115-135/80-95. K večeru mávam hodnoty skôr nižšie. Pulz v norme. Nie je liekov naraz veľa?
Dobrý deň,
ďakujeme za Vašu otázku.
Na liečbu vysokého krvného tlaku je určený liek Agen. Obsahuje liečivo amlodipín, ktoré patrí do skupiny liekov nazývaných blokátory vápnikových kanálov. Tensiomin patrí do skupiny liekov známych ako inhibítory angiotenzín konvertujúceho enzýmu (ACE), ktoré znižujú vysoký krvný tlak a pomáhajú liečiť srdcové zlyhanie. Ak lekár nenaordinoval dlhodobú liečbu liekom Tensiomin, zvykne sa podávať iba v prípade potreby pri akútnom zvýšení krvného tlaku.
Arterin je výživový doplnok s obsahom červenej ryže fermentovanej kvasinkou Monascus purpureus a vitamínom B1. Je určený ako doplnková liečba pre podporu normálnej funkcie srdca, ale priamo krvný tlak neznižuje.
Keďže liečbu určuje lekár na základe aktuálneho zdravotného stavu, odporúčam Vám riadiť sa jeho pokynmi a pravidelne si monitorovať hodnoty krvného tlaku.
Prajem pekný zvyšok dňa.
S pozdravom
PharmDr. Veronika Kiabová